บอร์ด SUPER ไฟเขียวทุ่มกว่า 700 ลบ. ลงทุนโซลาร์ฟาร์ม 20MW ในจีน
บอร์ด SUPER ไฟเขียวทุ่มกว่า 700 ลบ. ลงทุนโซลาฟาร์มจีน 20MW คาด COD ในปีนี้
15 ธ.ค. 2559

บริษัท ซุปเปอร์บล็อก จำกัด (มหาชน) หรือ SUPER ระบุว่า ที่ประชุมคณะกรรมการของบริษัทมีมติอนุมัติให้ SUPER SOLAR ENERGY (HONG KONG) 1 Co.,Ltd. (SSE-HK1) ซึ่งถือหุ้นร้อยละ 100 ของทุนจดทะเบียนโดยSUPER ENERGY GROUP (HONG KONG) Co.,Ltd. ซึ่งถือหุ้นร้อยละ 100 ของทุนจดทะเบียนโดยบริษัท ซุปเปอร์โซล่าร์เอนเนอร์ยี จํากัด (SSE) ซึ่งถือหุ้นร้อยละ 100 ของทุนจดทะเบียนโดยบริษัท ซุปเปอร์เอนเนอร์ยีกรุ๊ป จํากัด (SUPERE) ซึ่งเป็นบริษัทย่อยของบริษัทเข้าทำรายการลงนามในสัญญาซื้อขายหุ้น เพื่อลงทุนในโครงการโรงไฟฟ้าพลังงานแสงอาทิตย์ในเมืองเทียนจิง จังหวัดหนิงเหอ ประเทศจีน ขนาดกำลังการผลิต 20MW โดยมีมูลค่ารวมประมาณ 152 ล้านหยวน หรือ 792.50 ล้านบาท(อ้างอิงจากอัตราแลกเปลี่ยนถัวเฉลี่ยที่ธนาคารพาณิชย์ใช้ซื้อขายกับลูกค้า ณ วันที่ 13 ธ.ค.59 ที่อัตราแลกเปลี่ยน 5.2138 บาทต่อหยวน)
โดยโครงการโรงไฟฟ้าดังกล่าวได้รับสัมปทานในการขายไฟฟ้าให้แก่รัฐบาลจีนเป็นระยะเวลา 25 ปี ซึ่งปัจจุบันโครงการก่อสร้างแล้วเสร็จ 100% ทั้งนี้จะสามารถจำหน่ายไฟฟ้าในเชิงพาณิชย์ได้ภายใน 31 ธ.ค.59 